نورستان کې د سیلاب ځپلو کورنیو سره د غیر خوراکی توکو مرسته وشوه. نن چهارشنبه د روان ١٤٤٥ کال د محرم د میاشتې په ١٦ مه نیټه د افغانی سرې میاشتې له لوری د نورستان وانت وایګل ولسوالۍ د همشوز،جمامیشو،او بیلی سیمو کې د ورستی سیلاب له امله ٢٠ زیانمنو کورنیو سره په عاجل ډول د غیر خوراکی توکو مرسته وشوه په یاده ویشل شوې مرسته کې هرې کورنۍ ته یوه تخته ترپال، شپږ تختې کمپلې، یو د پښلنځی سیټ، شپږ کولچې صابون، دوه بوتله د لوښو وینځلو شامپو او یو دانه د اوبو بوشکه او همدارنګه ٦ د A کټه ګورۍ کورنیو ته یو یو باب خیمه هم وویشل شوه. دیادونی وړ ده چې یادو زیانمنو شوو کورنیو د افغانی سرې میاشتې ټولنې له مرستې څخه خوښی څرګنده کړه او د یو بشرپاله او خیریه ټولنی په حیث یی د افغانی سری میاشتی د فعالیتونو ستاینه وکړه. د نورستان ولایت د سرې میاشتې نماینده ګۍ ریاست د نشراتو مدیریت